open-index/open-wikipedia-markdown huggingface dataset:
רג'יב גנדי

**רג'יב גנדי** (בהינדי: **राजीव गांधी**; 20 באוגוסט 1944 – 21 במאי 1991) היה מדינאי הודי וראש ממשלת הודו בשנים 1984–1989. כבנה ומחליפה של אינדירה גנדי היה לראש ממשלת הודו הצעיר ביותר.

## ביוגרפיה
רג'יב גנדי נולד בבומביי, נשיאות בומביי (היום מומבאי במהאראשטרה) ב-20 באוגוסט 1944. אימו, אינדירה גנדי, הייתה ביתו של ראש ממשלת הודו הראשון ג'ווהרלל נהרו. אביו, , היה חבר ב מ-1952 עד מותו ב-1960, כשרג'יב היה בן 16.

רג'יב גנדי למד באימפריאל קולג' והשלים קורס בהנדסה באוניברסיטת קיימברידג' ב-1965. במהלך שהותו באנגליה פגש את אשתו, סוניה גנדי.

לאחר שובו להודו קיבל גנדי רישיון טייס, ושימש כטייס בחברת אינדיאן איירליינס בשנים 1972–1981.

## קריירה פוליטית
לאחר מות אחיו סאנג'י בתאונת מטוס ביולי 1980, נכנס רג'יב לפוליטיקה ונבחר ללוק סבהה ב-1981. בשנת 1983 נתמנה למזכיר הכללי של מפלגת הקונגרס הלאומי ההודי.

לאחר רצח אימו, ראש ממשלת הודו, אינדירה גנדי ב-31 באוקטובר 1984 הושבע עוד באותו יום לראש ממשלת הודו, ולאחר מספר ימים נבחר גם למנהיג הקונגרס הלאומי ההודי. בנוסף ירש את תפקיד שר החוץ של הודו שבו החזיקה אימו ערב הירצחה. בבחירות שנערכו מייד לאחר הרצח זכתה הקונגרס הלאומי ההודי ברוב הגדול בתולדותיה, 415 מתוך 533 מושבים בלוק סבהה אוישו על ידי המפלגה.

כראש ממשלה, שלח גנדי כוח של צבא הודו לסרי לנקה, על מנת להביס את הנמרים הטאמילים, והתמודד עם המרד הסיקי בצפון פנג'אב, שעימו התמודדה גם אימו.

באוקטובר 1989 גנדי הקדים את הבחירות בעקבות פרשת שוחד במפלגתו. בבחירות, שנערכו ב-22 בנובמבר 1989, הובסה מפלגת הקונגרס בידי החזית הלאומית, קואליציה של מתנגדי גנדי, וגנדי התפטר מראשות הממשלה ב-2 בדצמבר 1989.

לאחר תבוסתו, עמד גנדי בראש האופוזיציה בלוק סבהה.

גנדי נרצח בפיגוע התאבדות שבוצע במהלך עצרת בחירות במהלך הבחירות ללוק סבהה ב-1991. ההתנקשות בוצעה על ידי מחבלת מתאבדת טמילית בשם תֶנְמוּלי רַגַ'רַטְנאם (נקראה גם ד'נו Dhanu) ב-21 במאי 1991 ליד העיר צ'נאי (בעבר מדראס) שבדרום הודו, בעת מסע בחירות במדינת טאמיל נאדו. ארגון "הנמרים הטמילים" בסרי לנקה ביצע את הרצח כדי לנקום בגנדי על כך שבהיותו ראש ממשלה שלח כוח צבאי הודי לשמירת השלום בסרי לנקה, ומחשש שאם הוא ייבחר שנית לראשות הממשלה הוא ישלח שוב כוח דומה. רג'רטנאם טענה שהיא נאנסה על ידי חיילים הודיים מכוח זה. בפיגוע נהרגו 16 אנשים נוספים.

גופתו של רג'יב גנדי נשרפה בטקס הינדואי סמוך לנהר ג'מואה, יובל של הגנגס.

## חיים אישיים
רג'יב נישא ב-1968 לסוניה גנדי, שנכנסה גם היא לפוליטיקה לאחר הירצחו, והיא עומדת בראש מפלגת הקונגרס מאז 1998, אולם סירבה להתמנות כראש ממשלה כשהמפלגה ניצחה בבחירות. בנם רהול גנדי, ובמידה מסוימת בתם פריאנקה, נכנסו גם הם לפוליטיקה.

## ראו גם

* נמל התעופה הבין-לאומי רג'יב גנדי

## קישורים חיצוניים

* 
* 
* 

## הערות שוליים

קטגוריה:ראשי ממשלת הודו
קטגוריה:קורבנות רציחות פוליטיות בהודו
קטגוריה:שרי ההגנה של הודו
קטגוריה:משפחת נהרו-גנדי
קטגוריה:מנהיגים שנרצחו
קטגוריה:חברי הלוק סבהה מאוטר פרדש
קטגוריה:אישים שגווייתם נשרפה
קטגוריה:שרי החוץ של הודו
קטגוריה:בוגרי אוניברסיטת קיימברידג'
קטגוריה:נשיאי הקונגרס הלאומי ההודי
*
קטגוריה:הודים שנולדו ב-1944
קטגוריה:נפטרים ב-1991
בעיית הכרעה

שמאל|150 פיקסלים

במתמטיקה ובמדעי המחשב, **בעיית הכרעה** היא בעיה אשר יש לה תשובה של "כן" או "לא".

דוגמה: השאלה האם מספר טבעי נתון הוא ראשוני היא בעיית הכרעה. מאידך, הבעיה "מציאת המספר הראשוני הקטן ביותר בעל 77 ספרות" אינה בעיית הכרעה, שכן התשובה עבורה אינה "כן" או "לא".

בעיית הכרעה ידועה בתולדות המתמטיקה היא הבעיה העשירית של הילברט.

בעיות הכרעה שקולות לשפות פורמליות, כך שמילה נתונה נמצאת בשפה אם ורק אם התשובה עבורה בבעיית ההכרעה היא "כן".

קבוצות מסוימות של בעיות הכרעה, כגון זו הקרויה NP-קשה, הן נושא מרכזי במדעי המחשב, בהיותן בגדר בעיה פתוחה רחבת היקף.

## חישוביות
תורת החישוביות היא תחום יסודי במדעי המחשב החוקר את היכולות והמגבלות של כל המחשבים באשר הם. שאלה מרכזית בתורת החישוביות היא האם כל בעיית הכרעה ניתנת לפתרון על ידי תוכנית מחשב כלשהי. בהסתמך על משפט קנטור ניתן להראות שהתשובה שלילית.

כל קלט (סופי) אפשרי הנתון בשפה כלשהי ניתן לקודד (לייצג) כמספר טבעי. קידוד שכזה נקרא מספור גדל ומחשבים מודרניים מיישמים אותו על ידי קידוד בינארי. בהינתן קידוד שכזה, לכל בעיית הכרעה ניתן להגדיר את הקבוצה A הכוללת את כל המספרים הטבעיים שמקודדים קלטים שלגביהם התשובה לבעיה היא "כן". ולהפך, לכל קבוצה של מספרים טבעיים A ניתן להגדיר בעיית הכרעה שמשיבה "כן" על כל הקלטים המקודדים על ידי מספר טבעי שנמצא ב-A. במילים אחרות, את קבוצת כל בעיות ההכרעה ניתן לזהות עם קבוצת כל התת-קבוצות של הטבעיים, \mathcal{P}(\mathbb{N}).

מצד שני, כל תוכנית מחשב היא רצף סופי של סימנים של שפת תכנות. לכן כל תוכנית מחשב ניתן לקודד כמספר טבעי יחיד (ואכן בפועל כל תוכנית מחשב בשפה מסוימת מתרגמת לקידוד בינארי שונה בשפת מכונה). מכאן שקבוצת כל תוכניות המחשב שקולה לקבוצת המספרים הטבעיים \mathbb{N}.

משפט קנטור קובע שעוצמת \mathcal{P}(\mathbb{N}) (שהיא עוצמת הרצף) גדולה מעוצמת \mathbb N (שהיא אָלֶף אֶפֶס), ולכן יש "הרבה יותר" בעיות הכרעה מאשר תוכניות מחשב אפשריות (על אף שמן השניים יש אינסוף). מכאן שישנן בעיות הכרעה (ולמעשה, כמעט כל בעיות ההכרעה) שאינן ניתנות לפתרון על ידי אף תוכנית מחשב. הדוגמה המוכרת ביותר לבעיית הכרעה שאין תוכנית הפותרת אותה היא בעיית העצירה. אלן טיורינג הוכיח זאת בשנת 1936 בשיטת הלכסון. דוגמאות רבות נוספות מגיעות ממשפט רייס.

## סיבוכיות

חלק ניכר מתורת הסיבוכיות עוסק בבעיות הכרעה. העניין בבעיות הכרעה נובע מכך שהטיפול המתמטי בהן הוא פשוט, שכן התשובה לבעיה מוגבלת ל-"כן" ו-"לא". עם זאת, בעיות שאינן בעיות הכרעה ניתנות להמרה לבעיות הכרעה שקולות.

דוגמה לכך היא הבעיה "האם יש גורם ראשוני": כאשר נתונים שני מספרים שלמים, n ו-k, ענה האם ל-n יש גורם ראשוני קטן מ-k. אם אנו מסוגלים לפתור את בעיית ההכרעה הזו באמצעות משאבים בסדר גודל מסוים, אנו יכולים לפתור את הבעיה "פירוק לגורמים", שאינה בעיית הכרעה, באמצעות משאבים מאותו סדר גודל, וזאת על ידי סדרה של שאלות התוחמות את ערכו האפשרי של k.

## קישורים חיצוניים
* 
* 
## הערות שוליים

קטגוריה:בעיות חישוביות
קטגוריה:חישוביות
Co-NP

בתורת הסיבוכיות, המחלקה **co-NP** היא המחלקה המשלימה למחלקה NP; כלומר, מחלקה שאיבריה הן בעיות המשלימות לבעיות הנמצאות במחלקה NP.

במילים אחרות: בעוד המחלקה NP מכילה בעיות שניתן לבדוק **אישור** שלהן בזמן פולינומי, המחלקה co-NP מכילה בעיות שניתן לבדוק **שלילה** שלהן בזמן פולינומי.

**לדוגמה:** בעיית סכום תת-קבוצה היא **בעיית NP**. הגדרתה היא: נתונה קבוצה סופית של מספרים שלמים. האם קיימת לקבוצה זו תת-קבוצה, כך שסכום כל איבריה הוא אפס? תשובה מאשרת כלשהי לשאלה זו היא רשימת איברים שתומכים בטענה (סכומם אפס). תשובה זו **ניתנת לבדיקה** בזמן פולינומי – סכימת האיברים והשוואת הסכום לאפס.

**בעיית ה־co-NP המשלימה לה** היא: נתונה קבוצה סופית של מספרים שלמים. האם סכום איברי כל תת-קבוצה שונה מאפס? תשובה שוללת לשאלה זו היא רשימת איברים השוללים את הטענה (סכומם אפס). גם דבר זה בדיק בזמן פולינומי – סכימת האיברים והשוואת הסכום לאפס.

המחלקה P היא תת-קבוצה הן של NP והן של co-NP. ההנחה המקובלת היא כי מדובר בהכלה ממש בשני המקרים, וכן כי המחלקות NP ו־co-NP אינן שוות. אם זה אכן כך, אף בעיה NP-שלמה אינה נמצאת ב-co-NP, ואף בעיה co-NP-שלמה אינה נמצאת ב־NP.

ניתן להראות את נכונות הטענה בצורה הבאה - נניח בשלילה כי קיימת בעיה NP-שלמה אשר שייכת ל־co-NP. כיוון שלכל הבעיות במחלקה NP קיימת רדוקציה פולינומית אל הבעיה ה־NP-שלמה, הרי שלכל בעיה ב־NP ניתן לבנות מכונה טיורינג אי-דטרמיניסטית אשר מכריעה את הבעיה המשלימה בזמן פולינומי, כלומר NP היא תת-קבוצה של co-NP. מכאן נובע כי קבוצת הבעיות המשלימות לבעיות ב־NP היא תת-קבוצה של קבוצת הבעיות המשלימות לבעיות ב־co-NP, כלומר co-NP היא תת-קבוצה ב־NP. מכאן נובע ש־NP ו־co-NP הן אותה הקבוצה, בסתירה להנחה המקובלת שהן שונות. באופן דומה ניתן להראות את הטענה השנייה (אף בעיה co-NP-שלמה לא נמצאת ב־NP).

אי לכך, אם ניתן להראות שבעיה מסוימת שייכת הן ל־NP והן ל־co-NP, הרי שמקובל להניח כי זוהי ראיה לכך שבעיה זו אינה NP-שלמה. כך למשל, לגבי בעיית הראשוניות - האם מספר נתון הוא ראשוני - קל לראות שהבעיה ב־co-NP. ההוכחה שמספר אינו ראשוני הוא פשוט מספר אחר שונה מאחד שמחלק אותו. ב-1975 הראה וון פרט כי הבעיה היא ב־NP, ולכן שיערו מאז שהבעיה אינה NP-שלמה. (כיום כבר ידוע שבעיית הראשוניות היא במחלקה P .)

דוגמה נוספת ויותר מעניינת היא בעיית הפירוק לגורמים: בהינתן שני מספרים טבעיים n, k - האם קיים מספר קטן או שווה ל־k אשר מחלק את n? קל לראות שהבעיה ב-NP, ומכיוון שניתן לבדוק האם מספר הוא ראשוני בסיבוכיות זמן פולינומית - נובע שהבעיה היא גם ב-co-NP, בעיית הפירוק לגורמים מפורסמת בכך שעל הקושי של פתירתה מסתמך פרוטוקול ההצפנה RSA (כלומר, אם בעיית הפירוק לגורמים היא ב-P אזי פרוטוקול RSA לא בטוח לשימוש), עם זאת, סביר להניח כי הבעיה הנ"ל היא לא NP-שלמה שכן היא נמצאת גם ב-NP וגם ב-co-NP.
 
## הערות שוליים

קטגוריה:מחלקות סיבוכיות
מחלק

במתמטיקה, מספר שלם a הוא **מחלק** (או **גורם**) של מספר שלם b אם אפשר לכתוב את b כמכפלה של a במספר שלם c, כלומר אם קיים c\in\Z עבורו b=ac. במקרה כזה, השארית בחלוקה של b ב-a היא 0.

באופן פורמלי, נהוג לרשום a \mid b או a\nmid b כדי לציין כי a מחלק או לא מחלק את b בהתאמה (לדוגמה, 5\mid35 אבל 5\nmid33). מהגדרה זו נובע באופן מיידי כי a\mid ka לכל k שלם (הומוגניות), ובפרט a\mid a (רפלקסיביות). כמו כן, לכל k שלם k\mid0 ובפרט 0\mid0 (כי 0=k\cdot0). חשוב לזכור שאמנם אפס מחלק את אפס אבל פעולת החילוק באפס לא מוגדרת. בפרט הביטוי 0:0 לא מוגדר, כיוון שהשוויון 0=0\cdot k מתקיים עבור כל מספר טבעי k. בנוסף, היחס "מחלק את" הוא טרנזיטיבי, כיוון שאם a\mid b וגם b\mid c אזי קיימים k_1,k_2\in\Z עבורם b=k_1a,c=k_2b ומכאן c=k_2k_1a ולכן a\mid c.

מהרפלקסיביות והטרנזיטיביות נובע ששהיחס מהווה קדם-סדר מעל השלמים. היחס אינו יחס סדר חלקי מעל השלמים, כיוון שהוא לא אנטי-סימטרי (למשל 5\mid-5 וגם -5\mid5). יחד עם זאת, היחס "מחלק את" מעל הטבעיים הוא אנטי-סימטרי כיוון שלכל a,b\in\N אם a\mid b וגם b\mid a אז a\le b וגם b\le a ומכאן a=b. לכן הוא סדר חלקי (חלש) מעל המספרים הטבעיים.

תכונה נוספת של המחלק היא ליניאריות, כלומר אם a\mid b וגם a\mid c אז לכל n_1,n_2\in\Z מתקיים a\mid(bn_1+cn_2).
לצורך הוכחת הליניאריות נוכיח תחילה את תכונת החיבור: אם a\mid b,c אז b=k_1a,c=k_2a ומכאן b+c=k_1a+k_2a=(k_1+k_2)a, לכן a\mid(b+c). מתכונת הליניאריות ותכונת ההומוגניות שהוכחנו קודם נובעת תכונת הליניאריות, כלומר: אם a\mid b,a\mid c אז a\mid bn_1,a\mid cn_2 (הומוגניות), ומכאן a\mid(bn_1+cn_2).

למושג המחלק המשותף המקסימלי של שני מספרים יש חשיבות רבה בתורת המספרים האלמנטרית.

המשפט היסודי של האריתמטיקה, לפיו כל מספר טבעי יכול להיכתב כמכפלה ייחודית של מספרים ראשוניים, פרט לשינוי הסדר של הגורמים, גורם לעניין מוגבר במספרים הראשוניים המחלקים מספר נתון, כלומר ב**גורמים הראשוניים** שלו.

## מספר המחלקים הטבעיים של מספר טבעי
נסמן d(n) את הפונקציה המונה את מספר המחלקים של מספר טבעי n\ge2, שפירוקו לגורמים מיוצג בצורה:
:n=p_1^{k_1}p_2^{k_2}\cdots p_n^{k_n}
כאשר המספרים p_1,p_2,\ldots,p_n ראשוניים, והמספרים k_1,k_2,\ldots,k_n שלמים.
נשים לב, שכל מחלק של n הוא מהצורה p_1^{x_1}p_2^{x_2}\cdots p_n^{x_n} כאשר 0\le x_i\le k_i.
כמו כן, על פי המשפט היסודי של האריתמטיקה ייצוג זה הוא יחיד. לכן לפי עקרון הכפל:
:d(n)=(k_1+1)(k_2+1)\cdots(k_n+1)
מכאן d(n) היא פונקציה כפלית.

לדוגמה ניקח את המספר 12. ברור כי יש לו בדיוק ששה מחלקים טבעיים: 1,2,3,4,6,12.
נציג את המספר כמכפלת ראשוניים: 12=2^2\cdot3^1, ועל פי המשפט נובע כי אכן יש לו בדיוק (2+1)(1+1)=3\cdot2=6 מחלקים טבעיים.

חשוב להדגיש שאם רוצים לספור את מספר המחלקים השלמים (לא בהכרח חיוביים) של מספר שלם n, הם יהיו פי 2 ממספר המחלקים הטבעיים של |n|. מכיוון שלכל מחלק טבעי ניתן להוסיף את הנגדי לו.

לדוגמה עבור -12, המחלקים הם \pm1,\pm2,\pm3,\pm4,\pm6,\pm12 (בדיוק 12, שהם פי 2 ממספר המחלקים הטבעיים של 12).

## הכללה
כאשר עוסקים בחוג כלשהו, גם כן ניתן לדבר על יחס של חלוקה. נאמר כי איבר a הוא **מחלק** של איבר b אם קיים בחוג איבר c עבורו b=ac. למשל בחוג הפולינומים במקדמים שלמים, הפולינום x+1 מחלק את x^3-x, כי x^3-x=(x+1)(x^2-x).

מושג המחלק נחוץ לצורך עיסוק בתחומי פריקות יחידה.

## ראו גם
*מבחני התחלקות
*גורם ראשוני
*סדרת מחלקים

## קישורים חיצוניים
*

קטגוריה:ערכים שבהם תבנית בריטניקה אינה מתאימה
קטגוריה:חילוק
בריטניה הגדולה

**בריטניה הגדולה** (באנגלית: **Great Britain**, בסקוטית: **Great Breetain**, בוולשית: **Prydain Fawr**, בגאלית סקוטית: **Breatainn Mhòr**) הוא אי השוכן צפונית-מערבית מחופה של יבשת אירופה, ומזרחית לאירלנד, ומהווה את שטחה העיקרי של הממלכה המאוחדת. המונח "בריטניה הגדולה" משמש גם כמונח פוליטי המתאר את שילוב האומות אנגליה, סקוטלנד וויילס, שיחדיו מאכלסות את האי כולו ומספר איים נוספים.
ממוזער|270px|תרשים שמפרש את יחסי הכוחות בין '''האיים הבריטיים''' לבין '''האיים של בריטניה''', ובין '''הממלכה המאוחדת''' לבין '''אירלנד'''.

## הגדרה גאוגרפית
שטחו של האי הוא 218,595 קילומטר רבוע. זהו האי הגדול ביותר באירופה, הגדול באיים הבריטיים, והתשיעי בשטחו בעולם. האי הוא השלישי המאוכלס בעולם לאחר ג'אווה והונשו.

בריטניה הגדולה משתרעת מצפון לדרום על-פני כעשר מעלות של קווי רוחב. לפני סוף עידן הקרח האחרון, היה שטח זה מחובר לאירופה כחצי אי. הפשרת הקרח בסוף עידן הקרח גרמה לעליית מפלס הים ולהיווצרות תעלת למאנש, המפרידה כיום את בריטניה הגדולה מיבשת אירופה.

האקלים בבריטניה מתון יחסית לאזורים אחרים בחצי הכדור הצפוני באותו קו-רוחב, כיוון שהמים החמים של זרם הגולף עוברים דרך האיים הבריטיים וממתנים את מזג האוויר. מזג האוויר מאופיין במרבית הימים בטמפרטורות קרות, עננות יחסית, וגשמים רבים.

### נהרות
בבריטניה הגדולה יש נהרות רבים. 20 הנהרות הארוכים ביותר מפורטים בטבלה הבאה:

## הגדרה פוליטית
מבחינה פוליטית, המונח "בריטניה הגדולה" מתאר את השילוב של אומות הבית אנגליה, סקוטלנד וויילס המהוות 94.3% משטחי הממלכה המאוחדת. הוא כולל איים אחרים כגון האי וייט, אנגלסי, האי סילי, האיים ההברידיים, קבוצת האיים אורקני ושטלנד אך אינו כולל את האי מאן או את איי התעלה.

במהלך המאות, בריטניה הגדולה התפתחה מבחינה פוליטית ממספר מדינות עצמאיות (אנגליה, סקוטלנד וויילס) דרך שתי ממלכות תחת כתר משותף (אנגליה וסקוטלנד), ממלכת בריטניה הגדולה יחידה בכל האי, עד למצב שלאחר 1801, אז בריטניה הגדולה ביחד עם האי אירלנד הרכיבו את הממלכה המאוחדת של בריטניה הגדולה ואירלנד. ב-1927 הצטמצמה הממלכה לממלכה המאוחדת של בריטניה הגדולה וצפון אירלנד בעקבות השגת העצמאות של העם האירי על חמש-השישיות מהאי אירלנד.

## מקור התואר "הגדולה"
הגאוגרף היווני תלמי קרא לאי הגדול "מגאלה ברטניה" (Megale Brettania; בריטניה הגדולה), ולאי הקטן יותר, אירלנד, "מיקרה ברטניה" (Micra Bretannia; בריטניה הקטנה). לפיכך, במקור, המונח "בריטניה הגדולה" התייחס לאי הגדול ביותר מבין האיים הבריטיים, כפי שהאי הגדול ביותר מבין איי קומורו נקרא "גראנדה קומורו" (Grande Comore).

החל מימי הביניים נקרא האי "בריטניה הגדולה", על מנת להבדילו מ"בריטניה הקטנה" (Less, Lesser or Little Britain), היא ברטאן.

## קישורים חיצוניים

* 
* 

*
קטגוריה:איים באוקיינוס האטלנטי
קטגוריה:הממלכה המאוחדת: גאוגרפיה
פיגמליון

[250px|ממוזער|שמאל|[פיגמליון וגלתיאה (פלקונט)|פיגמליון וגלתיאה, פסל מאת אטיין מוריס פלקונט]]
[שמאל|ממוזער|250px|פיגמליון ו[גלתיאה (מיתולוגיה)|גלתיאה שפיסל אוגוסט רודן במוזיאון המטרופוליטן לאמנות]]
**פיגמליון** הוא דמות מן המיתולוגיה של פיניקיה ויוון:
* אל/מלך פיניקי, שמו מופיע על תליון פגמלין, הכתובת הקדומה ביותר של קרתחדשת על נטיפה של זהב (מאה ה-8 לפנה"ס);
*מלך צור;
*מלך מיתולוגי של קפריסין. סיפורו מופיע בספר העשירי של החיבור "מטמורפוזות" מאת המשורר הרומאי הקדום אובידיוס. הוא מספר על הפסל הקפריסאי, אשר מצא פגמים רבים בנשים, עד אשר בייאושו הגובר גמר אומר שלא לשאת אישה. הוא התאהב באפרודיטה, ובכישרונו הרב יצר פסל יפהפה משנהב בדמותה, דמות אישה מושלמת, וקרא לה "גלתיאה".

דמות האישה שיצר נראתה כאילו היא חיה ונושמת. פיגמליון התייחס לדמות כאל נסיכה, הלביש אותה, העניק לה מתנות ואף הושיב אותה על ספה יקרת ערך.

בעת הילולת אפרודיטה, לאחר שקיים את כל גינוני הטקס הנדרשים, התפלל פיגמליון לפני המזבח וביקש כי דמות פסל השנהב תינתן לו לאישה. אפרודיטה שמעה את תפילתו ונענתה לה. כששב פיגמליון לביתו ונשק לפסל נדהם לגלות כי היא פוקחת את עיניה ומתעוררת לחיים. אפרודיטה נתנה את ברכתה לנישואיהם של פיגמליון וגלתיאה. בנם שנולד נקרא **פאפוס**, ועל שמו נקראת העיר פאפוס, המקודשת לאלת האהבה והיופי, אפרודיטה.

הסופר והמחזאי ג'ורג' ברנרד שו התבסס על סיפור זה כאשר כתב את המחזה "פיגמליון" בשנת 1913 (לאחר מכן עובד המחזה למחזמר ולסרט "גבירתי הנאווה").

סיפורם של פיגמליון וגלתיאה משמש עד היום כמשל לנבואה המגשימה את עצמה.

## קישורים חיצוניים

* 

## הערות שוליים

קטגוריה:דמויות מהמיתולוגיה היוונית
קטגוריה:פיניקים במיתולוגיה היוונית
Internet Message Access Protocol

**Internet Message Access Protocol** (בראשי תיבות: **IMAP**) הוא פרוטוקול אינטרנט לגישה לדואר אלקטרוני שנמצא על שרת מרוחק ממחשב מקומי. 

IMAP הוא אחד משני הפרוטוקולים הנפוצים לקבלת דואר אלקטרוני, ומהווה אלטרנטיבה מתקדמת לפרוטוקול POP3. בעוד פרוטוקול POP3 מאפשר למשתמש לעבוד עם תיבת דואר אחת בלבד, היתרון בפרוטוקול IMAP הוא באפשרות עבודה עם מספר תיבות דואר. בנוסף לכך, IMAP מאפשר עבודה יעילה יותר על ידי קריאת חלקים בודדים מתקן ה-MIME.

חסרונו הבולט של הפרוטוקול הוא הקושי לעבוד איתו, ולכן הרבה מהשרתים והלקוחות מממשים אותו בצורה חלקית. מסיבה זו IMAP לא הפך פופולרי כמו  POP3.

## היסטוריה
IMAP פותח על ידי מארק קריספין בשנת 1986. נודע גם בעבר כ-**Internet Mail Access Protocol**, ו-**Interactive Mail Access Protocol**.

## תיבות דואר ב־IMAP
הפרוטוקול מניח שהתיבות מסודרות במבנה היררכי ושישנה תיבת דואר אחת ראשית. לתיבת הדואר הראשית קוראים INBOX. בנוסף לה יכולות להיות עוד תיבות דואר (mail boxes). תיבת דואר יכולה להכיל גם הודעות וגם תיבות דואר אחרות (אם כי לא כל השרתים תומכים באפשרות האחרונה).
עובד בפרוטוקול TCP ובפורט 143. לIMAP ישנה גרסה מוצפנת (IMAPS) בהצפנת SSL אשר משויכת לפורט 993.

## תמיכה בלקוחות
רוב לקוחות הדואר תומכים בעבודה מול שרתי IMAP, ביניהם ניתן למנות את Microsoft Outlook, Mozilla Thunderbird, pine ועוד.

## עבודה ב־IMAP
כמו POP3 ו־SMTP, גם IMAP הוא פרוטוקול טקסטואלי פשוט. אולם בניגוד להם, הלקוח צריך לכתוב תווית ייחודית כלשהי לכל פקודה. הדבר מאפשר לזהות בקלות רבה יותר קצרים בתקשורת.
## קישורים חיצוניים
* The IMAP Connection
* RFC 3501

## הערות שוליים

קטגוריה:תקנים בתקשורת מחשבים
קטגוריה:דואר אלקטרוני
PCMCIA

ה־**PCMCIA** (מאנגלית: האיגוד הבינ"ל של כרטיסי זיכרון למחשב האישי) הוא סטנדרט להתקנים היקפיים למחשבים ניידים. סוג נוסף של התקני זיכרון של PCMCIA הוא ה-**ExpressCard**.

## כרטיס למחשב נייד
גודלו של הכרטיס למחשב נייד הוא כגודלו כרטיס אשראי. ישנם שלושה גדלים שונים השונים בעוביים: טיפוס 1 הוא בעובי של 3.3 מילימטר, טיפוס 2 בעובי של 5 מילימטר, וטיפוס 3 הוא בעובי של 10.5 מילימטר. כולם באורך של 85.6 מילימטר וברוחב של 54 מילימטר.

כרטיסי ה-PC הראשונים נועדו להרחבת זיכרון אולם קיומו של סטנדרט לציוד היקפי לניידים הוביל לפיתוחם של התקנים מסוגים שונים אשר נועדו למפרט זה, למשל כרטיסי רשת, מודמים ואף דיסקים קשיחים.

גם ה-CompactFlash משתמש באותו מפרט החשמלי כמו כרטיס ה-PC, לכן כרטיס PC של CompactFlash דורש רק מתאם שקע (Socket) מתאים.

## CardBus
האפיק (bus) ב-PCMCIA הוא בעל רוחב של 16 ביט. CardBus היא גרסה של 32 ביט, הרצה במהירות של 33 מגה־הרץ, על אותם גדלים פיזיים סטנדרטיים. CardBus מכיל גם יכולת שליטה על האפיק, אשר מאפשר לבקר האפיק "לדבר" עם ההתקנים האחרים על האפיק ללא צורך לעבור דרך המעבד. דבר זה מאפשר העברה מהירה של מידע.

כיוון ש-CardBus הוא בעל 32 ביט ותומך בשליטה על האפיק, הוא הופך דומה בצורה מספיקה לPCI, כך ששבבים ומערכות שבבים יכולים להיות מותאמים הן ל-PCI והן ל-CardBus, למשל אלה אשר תומכים בWi-Fi.

## ExpressCard

כרטיסי ה-ExpressCard הם כרטיסים שבאו להחליף את הכרטיסים מהדור הישן של ה-PCMCIA ואשר נבנו סביב הארכיטקטורה של הPCI-Express. הם קטנים פיזית מהכרטיסים הקודמים ונכון לשנת 2007 מרבית המחשבים הניידים מגיעים עם כניסה כזו (או לחלופין, ללא כל כניסה ושימוש בהתקנים מסוג USB או FireWire. מחשבי לנובו הם חריגים בתחום ואלה מגיעים עם כניסה מסוג ExpressCard ו-CardBus.

כרטיסי ה-ExpressCard אינם תומכים לאחור בגרסאות קודמות של ה-PCMCIA בגלל השינוי במבנה הממשק.

## קישורים חיצוניים

* אודות PCMCIA 
** סקירה של כרטיס ה-PC (באנגלית)
** תקן כרטיס ה-PC (באנגלית)
** ExpressCard (באנגלית)
* דף המידע של PCMCIA ללינוקס 
* סקירת מעמד ה־PCMCIA/CardBus בלינוקס 

קטגוריה:התקני זיכרון אלקטרוניים
הרץ

שמאל|ממוזער|213x213px|גל המשנה את התדירות שלו. למעלה מימין: התדירות (בהרץ). הציר האופקי: ציר הזמן (בשניות). כשהתדירות היא 1 הרץ, זמן המחזור הוא 1 שנייה. כשהתדירות היא 2 הרץ, זמן המחזור הוא 0.5 השנייה. כשהתדירות היא 5 הרץ, זמן המחזור הוא 0.2 השנייה.
**הרץ** (סימון: **Hz**) הוא יחידת מידה לתדירות במערכת היחידות הבין-לאומית. היא נקראת על שמו של הפיזיקאי הגרמני **[[היינריך רודולף הרץ]]** אשר תרם רבות למדע בתחום האלקטרומגנטיות.

הגדרת ההרץ היא Hz = s−1 שמשמעותה "אירוע אחד לשנייה"; 100 הרץ משמעותו "100 אירועים לשנייה", וכן הלאה. ניתן ליישם את היחידה על כל אירוע מחזורי, למשל: שעון מתקתק ב-1 הרץ. הערך ההפוך לתדירות הוא זמן מחזור; תדירות של 1 הרץ שווה לאירוע של שנייה אחת, ואירוע של 1 מגה-הרץ הוא אירוע של 1 מיקרו-שנייה. בכתיבה אשר הייתה מקובלת בתקופה לפני מלחמת העולם השנייה, השתמשו במושגים כמו **מחזורים לשנייה** (Cycles per second), עם כפולות מתאימות "קילו-מחזורים", "מגה-מחזורים" וכן הלאה.

## כפולות SI
:1 מיקרו־הרץ (סמל: **μHz**) = פעם במליון שניות
:1 מילי־הרץ (סמל: **mHzׁׂׂׂׂ**) = פעם באלף שניות
:1 הרץ (סמל: **Hz**) = פעם בשנייה
:1 דקא־הרץ (סמל: **daHz**) = עשר פעמים בשנייה
:1 הקטו־הרץ (סמל: **hHz**) = מאה פעמים בשנייה
:1 קילו־הרץ (סמל: **kHz**) = אלף פעמים בשנייה
:1 מגה־הרץ (סמל: **MHz**) = מיליון פעמים בשנייה
:1 ג'יגה־הרץ (סמל: **GHz**) = מיליארד (אלף מיליונים) פעמים בשנייה
:1 טרה־הרץ (סמל: **THz**) = טריליון (אלף מיליארדים) פעמים בשנייה

## דוגמאות
* 11.574 מיקרו־הרץ – תדר סיבוב כדור הארץ ((23 שעות, 56 דקות ו-4 שניות) / 1).
* 5 או 6 דקא־הרץ – תדר זרם חילופין ביתי תקני, במתח חשמלי של 220 או 110 וולט.
* 2.62 הקטו־הרץ – תדר התו המוזיקלי דו (האמצעי במקלדת הפסנתר).
* 4.4 הקטו־הרץ – תדר התו המוזיקלי לה, שמשתמשים בו כדי לכוון כלים מוזיקליים.
* 20 קילו־הרץ – תדר סף השמיעה הממוצע של בני אדם.
* 60 קילו־הרץ – תדר סף השמיעה הממוצע של כלבים.
* 104 קילו־הרץ – תדר השעון של המיקרו-מעבד המסחרי הראשון – אינטל 4004 (1971).
* 531–1,611 קילו־הרץ – שידורי רדיו AM.
* 88–108 מגה־הרץ – שידורי רדיו FM.
* 2.45 ג'יגה־הרץ – תדר הגל במכשיר מיקרוגל.
* 484-400 טרה־הרץ – טווח התדירות של האור האדום.
* 789-668 טרה־הרץ – טווח התדירות של האור הסגול.

## ראו גם
* יחידות מידה על שם אישים

## קישורים חיצוניים

* 

קטגוריה:יחידות מידה
קטגוריה:מערכת היחידות הבין-לאומית
צירוף ליניארי

**צירוף ליניארי** או **קומבינציה ליניארית** הוא סכום של מספר **סופי** של וקטורים שכל אחד מהם מוכפל בסקלר. בגלל סגירותו של המרחב הווקטורי ביחס לחיבור וכפל בסקלר, הצירוף הליניארי אף הוא וקטור השייך לאותו מרחב וקטורי. 

בהינתן קבוצה מתאימה של וקטורים - קבוצה פורשת - ניתן לכתוב כל וקטור במרחב כצירוף ליניארי של איברים מתוך הקבוצה.

מבחינה פורמלית, צירוף ליניארי מוגדר כך. בהינתן סדרה \,v_1,v_2,...,v_k של וקטורים במרחב, וסדרה \,\alpha_1,\alpha_2,...,\alpha_k של סקלרים, נקרא לביטוי:\,\alpha_1 v_1+\alpha_2 v_2+...+\alpha_k v_k צירוף ליניארי של הווקטורים. או בקיצור: \sum_{i=1}^{k}\alpha_i v_i.

קבוצה זו תהיה תלויה ליניארית אם קיים בה וקטור שהוא צירוף ליניארי של וקטורים אחרים מהקבוצה. או באופן שקול, קבוצה היא תלויה ליניארית אם קיים צירוף ליניארי לא טריוויאלי של איבריה (לא כל הסקלרים אפס) ששווה לווקטור האפס. אם קיים רק הצירוף הליניארי הטריוויאלי, הקבוצה בלתי תלויה ליניארית.

בהתאם לכך וקטור האפס יהיה תמיד צירוף ליניארי של כל קבוצת וקטורים, וכשהוא יינתן בתוך קבוצה אזי הקבוצה תהיה תלויה ליניארית.
## ראו גם
* צירוף אפיני

## קישורים חיצוניים
* 
קטגוריה:אלגברה ליניארית
קטגוריה:חיבור
דיקסילנד ג'אז

**דיקסילנד ג'אז** (**Dixieland jazz**) הוא סגנון מוזיקלי אשר מקורו בניו אורלינס שבלואיזיאנה, ארצות הברית. "דיקסי" הוא כינוי לחלק הדרום מזרחי של ארצות הברית עוד מתקופת מלחמת האזרחים.

הסגנון נוצר כתוצאה של מפגש התרבויות - האירופאית והאפריקאית. יבוא העבדים מאפריקה הפגיש בין התרבות השחורה שבה המוזיקה והקצב מהווים חלק בלתי נפרד מחיי היום-יום לבין הכלים המכוונים בעלי הצלילים המדויקים של התרבות המערבית. מתוך המפגש הזה של קצב וכלים מוזיקליים מדויקים נולד הדיקסילנד ג'אז.
הסגנון התפתח בתחילת המאה ה-20 והתפרסם ותפס תאוצה מ-1917 כשהוא נקרא גם "הג'אז של ניו אורלינס" ונחשב לאחד מהסגנונות הראשונים בג'אז, והראשון שתועד בהקלטות אודיו.

השיר הידוע ביותר בסגנון הוא "כשהמלאכים צועדים בסך" ("When the Saints Go Marching In") המושתת על מבנה הרמוני שהושאל משירים קודמים.

אחד המאפיינים הבולטים של הסגנון הוא אלתור פוליפונית (רב קולית), פירושו שכמה כלים מאלתרים בו זמנית.

בין המוזיקאים המזוהים ביותר עם הסגנון, נמצא החצוצרן והזמר לואי ארמסטרונג שזכה להכרה גם בסגנונות אחרים בג'אז.

הדיקסילנד ג'אז נוגן בתזמורות שהתחלקו לשתי סקציות:
* מחלקת קצב: שכללה תופים, פסנתר (או בנג'ו במצעדים, תהלוכות או נגינה ברחוב), קונטרבס (שהוחלף בטובה בתהלוכות).
* מחלקת נשיפה: שכללה חצוצרות שניגנו את המלודיה, טרומבונים שניגנו את הקונטרהפונקט וקלרינטים שעיטרו את המנגינה.

כיום נהוג לחלק את הסגנון לכמה סגנונות משנה שהתפתחו ופסטיבלים המוקדשים לסגנון ה"דיקסי" מתקיימים מדי שנה בעולם, בין הבולטים פסטיבלים בלואיזיאנה ארצות הברית, בשווייץ ובדרזדן שבגרמניה.

## קישורים חיצוניים

* 

קטגוריה:ג'אז
תלות ליניארית

**תלות ליניארית** הוא מושג באלגברה ליניארית המתאר קבוצת וקטורים במרחב וקטורי, אשר אפשר להציג אחד מהווקטורים שלה כצירוף ליניארי של וקטורים אחרים בקבוצה.

לדוגמה, שלושת הווקטורים (1,0,0),(0,1,0),(0,0,1) ב-\R^3 **בלתי תלויים ליניארית**.
אולם שלושת הווקטורים (2,-1,1),(1,0,1),(3,-1,2) **תלויים ליניארית** (מפני שהווקטור השלישי הוא סכום שני הווקטורים הראשונים).

## הגדרה
יהי V מרחב וקטורי מעל שדה \mathbb F. עבור \mathbf{v}_1,\mathbf{v}_2,\ldots,\mathbf{v}_n\in V נאמר כי הם **תלויים ליניארית** מעל \mathbb F אם ישנם סקלרים a_1,a_2,\ldots,a_n \in\mathbb F, לא כולם אפסים, עבורם
:\sum_{i\,=\,1}^na_i\mathbf{v}_i=a_1\mathbf{v}_1+a_2\mathbf{v}_2+\cdots+a_n\mathbf{v}_n=\mathbf0
אם לא קיימים סקלרים כאלה אומרים כי \mathbf{v}_1,\mathbf{v}_2,\ldots,\mathbf{v}_n **בלתי תלויים ליניארית**, או בקיצור בת"ל.

מכאן נובע כי הווקטורים \mathbf{v}_1,\mathbf{v}_2,\ldots,\mathbf{v}_n הם בלתי תלויים ליניארית אם ורק אם מן השוויון a_1\mathbf{v}_1+a_2\mathbf{v}_2+\cdots+a_n\mathbf{v}_n=\mathbf0 נובע בהכרח כי a_i=0 לכל 1\le i\le n.

## המרחב המוקרן על ידי תלות ליניארית
**תלות ליניארית** בין וקטורים \mathbf{v}_1,\mathbf{v}_2,\ldots,\mathbf{v}_n היא וקטור (a_1,a_2,\ldots,a_n) בעל n סקלרים, לא כולם אפס, כך שמתקיים
:a_1\mathbf{v}_1+a_2\mathbf{v}_2+\cdots+a_n\mathbf{v}_n=\mathbf0
אם קיימת תלות כזו, הווקטורים תלויים ליניארית. כיוון שמכפלה בסקלר של מקדמי התלות נותנת מקדמים של תלות ליניארית, ומכיוון שסכום של מקדמי תלויות נותן גם הוא מקדמים של תלות ליניארית, הרי נובע שקבוצת כל התלויות הליניאריות בין הווקטורים \mathbf{v}_1,\mathbf{v}_2,\ldots,\mathbf{v}_n יחד עם וקטור האפס היא מרחב וקטורי, שהוא תת-מרחב של \mathbb{F}^n.

## דוגמאות
#### דוגמה א
הווקטורים (1,1),(2,-3) ב-\R^2 בלתי תלויים ליניארית.

**הוכחה:**
יהיו a,b מספרים ממשיים כך שמתקיים
:\begin{align}a(1,1)+b(-3,2)=(0,0)\\(a-3b,a+2b)=(0,0)\\a-3b=0\\a+2b=0\end{align}
אם נפתור עבור a,b נמצא כי a=b=0.

#### דוגמה ב
יהי V=\R^n. נסתכל על הווקטורים הבאים ב-V:
:\begin{align}\mathbf{e}_1&=(1,0,0,\ldots,0)\\\mathbf{e}_2&=(0,1,0,\ldots,0)\\\vdots&\\\mathbf{e}_n&=(0,0,0,\ldots,1)\end{align}
אזי \mathbf{e}_1,\mathbf{e}_2,\ldots,\mathbf{e}_n בלתי תלויים ליניארית.

**הוכחה:**
נתבונן בקבוצת סקלרים a_1,a_2,\ldots,a_n\in\R שעבורם מתקיים
:a_1\mathbf{e}_1+a_2\mathbf{e}_2+\cdots+a_n\mathbf{e}_n=\mathbf0=(a_1,a_2,\ldots,a_n)
מתקיים a_i=0 לכל 1\le i\le n.

## ראו גם
*אי-תלות אלגברית

## קישורים חיצוניים
*

קטגוריה:אלגברה
מסלול (תורת הגרפים)

שמאל|ממוזער|200px|מעגל (סוג של מסלול) מכוון. זה אינו מסלול פשוט, משום שהצמתים הכחולים מופיעים בו פעמיים.
בתורת הגרפים, **מסלול** הוא סדרה של קשתות בגרף, כך שראשה של כל קשת (פרט לאחרונה) נעוץ בזנבה של זו הבאה אחריה. 

פורמלית, מסלול הוא סדרה \!\, e_1, e_2, ..., e_k   של קשתות כך שאם קשת בסדרה היא מהצורה e_\ell = (v_{i_\ell}, v_{j_\ell}), אז לכל \ell\in\{1,...,k-1\} מתקיים j_\ell = i_{\ell+1}. 

ההגדרה תקפה לגרפים לא מכוונים ולגרפים מכוונים. קשת לא מכוונת מחברת שני צמתים וניתן לעבור בה מכל צומת למשנהו, ועל קש/ת מכוונת ניתן לעבור רק בכיוון אחד (מזנב הקשת לראש הקשת). מסלול בגרף מכוון (לא מכוון) נקרא מסלול מכוון (לא מכוון בהתאמה). לעיתים מניחים שקשת יכולה להיות לולאה - צומת הזנב הוא גם צומת הראש.

אורך של מסלול שווה למספר הקשתות במסלול. בגרף ממושקל משקל מסלול שווה לסכום משקלי הקשתות במסלול. מרחק בין שני קודקודים הוא מספר הקשתות במסלול הקצר ביותר ביניהם.

## סוגי מסלולים
* **מסלול פשוט בצמתים**, הוא מסלול שאינו עובר באף צומת יותר מפעם אחת. **מסלול פשוט בקשתות** הוא מסלול שאינו עובר באף קשת יותר מפעם אחת. סתם *מסלול פשוט* הוא בדרך כלל בצמתים.
* **מסלול מושרה**, או **נחש**, הוא תת-גרף שמושרה על ידי מסלול פשוט בגרף.
* **מעגל** בגרף, הוא מסלול לא-ריק שמתחיל ומסתיים באותו צומת. 
* מסלול אוילרי, הוא מסלול שעובר בכל הקשתות בגרף (מבלי לחזור על אף קשת פעמיים).
* מסלול המילטוני, הוא מסלול שעובר בכל הצמתים בגרף (מבלי לחזור על אף צומת פעמיים).

## קישורים חיצוניים
* 

## הערות שוליים

קטגוריה:תורת הגרפים
כתב הייראטי

שמאל|ממוזער|300px|התפתחות מהכתב ההירוגליפי (משמאל לימין, בעמודה הראשונה, השלישית והחמישית משמאל) לכתב ההייראטי (בעמודה השנייה, הרביעית והשישית)
**כתב הייראטי** (ביוונית עתיקה: **ἱερατικά**) הוא אחת משלוש צורות הכתב שבהן נכתבה השפה המצרית הקדומה.

הכתב המצרי הראשון שנוצר הוא הכתב ההירוגליפי, הידוע כ"כתב החרטומים". כתב הירוגליפי הוא כתב אסתטי אך מסורבל ואיטי לכתיבה, ולכן התפתח ממנו הכתב המחובר המצרי הקרוי כתב הייראטי. הכתב קיבל את שמו מהמילה היוונית הייראטיקוס ("של כהן") בזמן שהכתב היה בשימוש לכתבי קודש בלבד. טקסטים חילוניים לשימוש יומיומי נכתבו בכתב אחר, שלישי, הכתב הדֶמוֹטִי.

מבנה הכתב ההייראטי מקביל לכתב ההירוגליפי. השינויים שחלו בתווים של הכתב ההייראטי אירעו משום שניתן היה לכתבם מהר יותר עם מברשת או קנה ודיו על פפירוס. ככלל, לא ניתן, או קשה ביותר להכיר את הציור שעליו מתבסס התו. מכיוון שהמודלים עליהם התבססו היו ידועים היטב, ובשימוש קבוע במהלך ההיסטוריה המצרית לא סטו הסמלים ההייראטים רחוק מהם. עם זאת, השיטה שונה מהכתב ההירוגליפי בכמה מובנים חשובים.
*הכתב ההייראטי נכתב מימין לשמאל בלבד. בזמנים קדומים השורות היו מאונכות ומאוחר יותר, בערך משנת 2000 לפנה"ס עברו השורות להיות אופקיות. עקב כך מגילות הפפירוס נכתבו בטורים ברוחב משתנה.
*לתווים בכתב ההייראטי היו סיומות כך ששני תווים, אך לא יותר משניים, יכולים היו להיכתב בהינף קולמוס אחד.
*כתוצאה מהקושי לקוראו, כללי האיות בכתב ההייראטי היה נוקשים יותר מאשר בכתב ההירוגליפי. שינויים מהנוסח האחיד בזמן מסוים היו שוליים. אבל, במהלך התקופות, האיות התפתח והשתנה. כתוצאה מכך, כתבים הייראטיים אינם תואמים בדיוק לטקסטים הירוגליפיים מקבילים, הן במיקום הסימנים והן בצורת איות המילה.
*הכתב ההייראטי עשה שימוש בסימנים מבדילים על מנת להבחין בין שני סימנים שהפכו דומים עקב הכתב המחובר. לדוגמה, לסימן רגל הפרה נוסף צלב מזהה, מכיוון שבכתב ההייראטי הוא דמה לסימן עבור רגל האדם. סימנים הייראטיים מסוימים הועתקו לכתב ההירוגליפי.

כל המסמכים הנפוצים: מכתבים, קטלוגים, וצווים רשמיים נכתבו בכתב ההייראטי, כמו גם טקסטים ספרותיים ודתיים. בחייהם של המצרים מילא הכתב ההייראטי תפקיד חשוב יותר מאשר הכתב ההירוגליפי וגם נלמד מוקדם יותר בבתי הספר. במשרדים הוחלף הכתב ההייראטי בכתב דמוטי במאה השביעית לפנה"ס, אך נותר הכתב שבשימוש כתבי הקודש מסוגים שונים. הטקסטים ההייראטיים האחרונים מקורם בסוף המאה הראשונה - תחילת המאה השנייה לספירה.

## ראו גם
* כתבי המארות
* אבן רוזטה
* הוראותיו של אמנמחת

## קישורים חיצוניים

* 
* 

## הערות שוליים

הייראטי, כתב
קטגוריה:כתב במצרים העתיקה
כתב דמוטי

ממוזער|250px|כיתוב על אבן, בכתב הדמוטי
**כתב דֵמוֹטִי** הוא אחת משלוש צורות הכתב שבהן נכתבה השפה המצרית העתיקה.

הכתב המצרי הראשון שנוצר הוא הכתב ההירוגליפי הידוע גם כ"כתב החרטומים". כתב הירוגליפי הוא כתב אסתטי, אך מסורבל ואיטי לכתיבה, ולכן התפתח ממנו הכתב המחובר המצרי הקרוי כתב היראטי. הכתב קיבל את שמו מהמילה היוונית היראטיקוס ("של כהן") בזמן שהכתב היה בשימוש לכתבי קודש בלבד. טקסטים חילוניים לשימוש יום-יומי נכתבו בכתב אחר, שלישי, הכתב הדֶמוֹטִי (ביוונית "דמוטיקוס" – "עבור העם").

הפעם הראשונה שנתקלים בכתב הדמוטי היא בתחילת השושלת ה-26, בערך בשנת 660 לפנה"ס. סימני הכתב מראים בבירור קשר לכתב ההיראטי, על אף שהיחס המדויק אינו ברור עדיין. התווים בכתב הדמוטי מחוברים יותר ובכך דומים יותר אחד למשנהו וכתוצאה מכך יותר קשים להבנה מהכתב ההיראטי.

משקל נגד לקושי זה הוא שיש לכותב פחות חופש לשינויים אישיים. נראה שהכתב הדמוטי פותח במקור במפורש עבור שימוש ממשלתי, כלומר עבור מסמכים בהם באופן נרחב השפה הייתה רשמית ומותאמת לכן לכתב מחובר תקני.

רק זמן מה לאחר שהוכנס לשימוש לראשונה במסמכים ממשלתיים, החל השימוש בו בטקסטים ספרותיים בנוסף למכתבים ומסמכים. בשלב מאוחר הרבה יותר החל השימוש בו גם בטקסטים דתיים.

השיטה של הכתב הדמוטי תאמה לכתב ההיראטי ולכן לכתב ההירוגליפי. עם זאת, במקביל לאיות המסורתי היה גם איות אחר שהתחשב בשינויים הפונטיים הבולטים שחלו במילים על ידי איות מחדש. מאפיין זה יושם במיוחד בקבוצה רחבה של מילים שלא היו קיימות בשפה הישנה, ולפיכך לא הייתה להן צורה כתובה מסורתית. האיות הבלתי-מסורתי היה בשימוש גם עבור מילים ותיקות ומוכרות בשפה הישנה.

הכתובת המאוחרת ביותר שהתגלתה בכתב דמוטי חקוקה בסלע מהאי פילה (Philae) ומתוארכת ל-2 בדצמבר 425 לספירה. בניגוד לכתב ההיראטי, שתמיד נכתב בדיו על פפירוס או על משטח חלק אחר, לעיתים קרובות נחקקו כתובות דמוטיות על אבן או נחרטו על עץ.

לאחר שנשתכח הכתב הדמוטי מרוב העם, החליף את מקומו הכתב הקופטי.

## ראו גם
* אבן רוזטה

## קישורים חיצוניים

* 

דמוטי, כתב
קטגוריה:כתב במצרים העתיקה
הבחירה הדמוקרטית

**הבחירה הדמוקרטית** היא מפלגה בישראל שהוקמה במהלך כהונת הכנסת ה-15 על ידי רומן ברונפמן לאחר שפרש מישראל בעליה ואשר התמזגה בהמשך עם מרצ. במצעה תמיכה בהסכם שלום עם הפלסטינים, סרבנות לשירות צבאי ולגליזציה של סמים קלים.

## תולדות המפלגה
ביולי 1999 פרשו רומן ברונפמן ואלכסנדר צינקר מישראל בעליה, על רקע אי הסכמה עם עמדת המפלגה, במיוחד בנושאים חברתיים, והתנגדות להסכם הקואליציוני בין ישראל בעליה וממשלתו של אהוד ברק, שכללה גם את ש"ס והמפד"ל. לאחר הפרישה הקימו ברונפמן וצינקר סיעה עצמאית, תחילה הייתה הסיעה ללא שם, לאחר שישה ימים נבחר השם "**מחר - מפלגת חברה ורפורמות**", שם שהוחלף לאחר שלושה חודשים ל"**בחירה דמוקרטית**". במהלך הכנסת ה-15 דובר רבות על אפשרות צירופה של הבחירה הדמוקרטית למפלגות אחרות, כשהבולטת ביניהן הייתה שינוי, אך לבסוף נשארה הסיעה עצמאית.

ב-24 בנובמבר 2002, לקראת הבחירות לכנסת ה-16, החליט רומן ברונפמן לרוץ יחד עם מרצ ברשימה משותפת שכללה גם את תנועת שח"ר, שבה שוריין לו המקום החמישי. אלכסנדר צינקר, שלא היה שותף לאידאולוגיה הסוציאל-דמוקרטית של ברונפמן, פרש והקים את סיעת אזרח ומדינה, שרצה לכנסת ברשימה עצמאית, אך לא עברה את אחוז החסימה.

ברונפמן נבחר לכנסת ה-16 לאחר שהרשימה המאוחדת של מרצ ושותפותיה זכתה בשישה מנדטים. בתחילת 2004 התאחדה מרצ עם תנועת שח"ר. ברונפמן בחר שלא להצטרף לאיחוד ושמר על עצמאות מפלגתו, אם כי נשאר חבר בסיעה המשותפת. לקראת הבחירות לכנסת ה-17 הצהיר ברונפמן כי בכוונתו להוביל את מפלגתו בצורה עצמאית, אך התחרט כחודשיים לפני הבחירות והסיר את מועמדות מפלגתו.

מאז תום כהונתה של הכנסת ה-16 נותרה הבחירה הדמוקרטית "מפלגת מדף" שלא התמודדה בבחירות לכנסת. לקראת הבחירות לכנסת העשרים ושלוש הסכים רומן ברונפמן כי המפלגה תשמש כפלטורמה לחבירתו של יאיר גולן למפלגת מרצ, כך שיאיר גולן, עד אותה עת חבר מפלגת ישראל דמוקרטית, יעבור למפלגה ויחתום בשמה על הסכם איחוד המפלגה עם מרצ. גולן לא השלים את המהלך מסיבות טכניות, הוצב במקום ה-7 ברשימת העבודה-גשר-מרצ על חשבון המכסה של מרצ ונבחר לכנסת.

## נציגי המפלגה בכנסת

## קישורים חיצוניים
* 
* אתר מפלגת הבחירה הדמוקרטית
* 

## הערות שוליים

קטגוריה:ישראל: מפלגות היסטוריות
קטגוריה:ישראל: מפלגות שמאל
קטגוריה:מפלגות שהוקמו ב-1999
המזכיר הכללי של האומות המאוחדות

**המזכיר הכללי (מזכ"ל) של האו"ם** הוא ראש מזכירות ארגון האומות המאוחדות. המזכירות היא אחד המוסדות העיקריים של הארגון. על פי מגילת האומות המאוחדות, המזכיר הכללי ממונה על ידי העצרת הכללית של האומות המאוחדות לאחר המלצת מועצת הביטחון. תפקיד זה נחשב לתפקיד המשפיע ביותר במסגרת הארגון.

מ-1 בינואר 2017 מכהן אנטוניו גוטרש, שנבחר לתפקיד ב-13 באוקטובר 2016.

## תפקיד המזכ"ל
תפקידו של המזכיר הכללי מתואר באמנת האו"ם כ"מינהלן הראשי" של הארגון. בתחילה אכן נתפס התפקיד כתפקיד ניהולי בלבד. היה זה טריגווה לי, אשר חש כי תפקידו הוא להיות דובר בשם הארגון, ולפעול כמנהיג וכמתווך בסכסוכים בין לאומיים. כל מזכיר כללי לאחריו התבטא בנושאים שעל סדר היום העולמי, והשתמש במשרתו על מנת לסייע בתיווך בסכסוכים. תפיסה זו של תפקיד המזכ"ל תואמת את ראייתו של נשיא ארצות הברית פרנקלין דלאנו רוזוולט, אשר שימש בתפקיד עד להקמתו הרשמית של הארגון, והייתה לו יד בעיצובו. רוזוולט התבטא כי הארגון צריך להיות מונהג על ידי "מתווך עולמי".

## תקופת כהונה ומינוי לתפקיד
[160px|ממוזער|ימין|[בניין המזכירות של האומות המאוחדות|בניין המזכירות של האו"ם]]
המזכיר הכללי מתמנה לתקופה בת חמש שנים. לרוב נוהגים המזכירים לשמש בשתי תקופות כהונה, אך לעיתים באחת. על פי הנוהג, מתמנה המחזיק בתפקיד על פי מפתח גאוגרפי. מאחר שבוטרוס בוטרוס ראלי כיהן כמזכ"ל רק תקופת כהונה אחת, נבחר לאחריו קופי אנאן מגאנה. כאשר סיים אנאן את תקופת כהונתו, הוחלט למנותו לכהונה נוספת, על אף העובדה כי עתה הגיע תורו של נציג אסיה להחזיק בתפקיד. עדיין לא כיהן בתפקיד נציג מאוקיאניה או מצפון אמריקה.

רוב המזכירים הכלליים הם למעשה מועמדי פשרה ממדינות שאינן מעצמות עולמיות, ולרוב אינם ידועים בציבור העולמי בטרם מונו. כאשר מועמדים בעלי פרופיל גבוה מציעים את מועמדותם, הם צפויים להידחות. כך, למשל, לתפקיד המזכיר הכללי הראשון הועלתה מועמדותם של שארל דה גול, דווייט אייזנהאואר ואנתוני אידן, אך אלו נדחו לטובת הנורווגי האלמוני יחסית טריגווה לי.

## הצעה לביטול התפקיד
בתחילת שנות השישים הציע מנהיג ברית המועצות ניקיטה חרושצ'וב כי התפקיד יבוטל. יתרונן המספרי של מעצמות המערב גרם לכך שהמזכיר מונה מקרב שורותיהן, ולרוב היה בעל סימפתיה למטרותיהם. חרושצ'וב הציע להחליף את המשרה בטרויקה, בה יהיה חבר אחד מקרב מעצמות המערב, חבר מן הגוש המזרחי, וחבר מקרב גוש "המדינות הבלתי-מזדהות". רעיון זה לא זכה להצלחה, בשל כישלונו של חרושצ'וב לגייס לו את קולות המדינות הבלתי-מזדהות.

## מזכ"לי האו"ם

600px|ממוזער|מרכז|מפה המציגה לאילו מדינות היה אזרח שכיהן כמזכיר הכללי של האו"ם

## קישורים חיצוניים

* 
* מזכ"ל האו"ם באתר הארגון
* 

*
קטגוריה:האומות המאוחדות
קטגוריה:משרות פוליטיות
ג'יימס מקדונלד

[שמאל|ממוזער|250px|ג'יימס מקדונלד, בעת שכיהן כשליח ארצות הברית ל[ועדת החקירה האנגלו-אמריקאית לענייני ארץ ישראל|וועדת החקירה האנגלו-אמריקאית לענייני ארץ ישראל, מרץ 1946]]
[250px|ממוזער|שמאל|ג'יימס מקדונלד פוגש את [דוד בן-גוריון כציר ארצות הברית בישראל בשנת 1948]]
**ג'יימס גרובר מקדונלד** (באנגלית: **James Grover McDonald**; 29 בנובמבר 1886 – 25 בספטמבר 1964) היה דיפלומט אמריקאי. הנציג הדיפלומטי הראשון של ארצות הברית בישראל.

## ביוגרפיה
ג'יימס מקדונלד נולד ב-1886 באוהיו. למד לימודי תואר ראשון ושני בהיסטוריה ובמדע המדינה באוניברסיטת אינדיאנה ולאחר מכן עסק בהוראה באוניברסיטה זו ובאוניברסיטת הרווארד.

בשנים 1928 עד 1932 הגיש תוכנית רדיו קבועה בשם "העולם כיום" ברשת NBC.

מקדונלד ביקר באירופה ב-1932 וב-1933 וחזה בעליית הנאצים לשלטון בגרמניה. ראיון שערך עם היטלר שכנע אותו באופי הברוטלי של המשטר הנאצי.

מקדונלד שירת בוועדה לענייני פליטים של חבר הלאומים משנת 1933 ועד שנת 1935 וטיפל בבעיית הפליטים היהודיים מגרמניה הנאצית. התפטר מתפקידו ב-1 בינואר 1936 ובמכתב התפטרותו גינה באופן חריף את המדיניות הגזענית של גרמניה הנאצית והאשים את המדינות הדמוקרטיות בהתעלמות מאחריותן לעוולות הגרמנים.

בשנים שלאחר מכן היה חבר מועצת העורכים של הניו יורק טיימס וכן עסק בהוראה. בשנים 1938 עד 1945 שימש כיושב ראש הוועדה המייעצת לנשיא לענייני פליטים.

נתמנה על ידי הנשיא הארי טרומן לחבר בוועדת החקירה האנגלו-אמריקאית לענייני ארץ ישראל שפעלה בשנת 1946 בניסיון למצוא פתרון לבעיית ארץ ישראל.

בשעה אחת אחר חצות אור ליום 15 במאי 1948, שעות אחדות אחרי הכרזת העצמאות של מדינת ישראל, הודיע נשיא ארצות הברית הארי טרומן על הכרה "דה פקטו" של ארצות הברית במדינת ישראל. ג'יימס מקדונלד נתמנה לנציג הדיפלומטי הראשון של ארצות הברית בישראל בדרגת ציר. ב-12 באוגוסט 1948 הוא הגיע לישראל. עד שסודר לנציגות משכן קבוע הוא התגורר במלון גת רימון בתל אביב. במלון זה התגורר באותה עת גם הציר הראשון של ברית המועצות בישראל, פבל ירשוב, ועל גג המלון התנוססו דגלי שתי המעצמות, זה לצד זה.

את כתב האמנתו הגיש הציר מקדונלד לראש הממשלה דוד בן-גוריון, משום שנשיא מועצת המדינה הזמנית פרופ' חיים ויצמן (אשר נבחר בפברואר 1949 לנשיא הראשון של מדינת ישראל) הגיע לישראל רק בסוף חודש ספטמבר 1948. ב-1 בפברואר 1949 שדרגה ארצות הברית את הכרתה בישראל להכרה "דה יורה", ובעקבות זאת הועלה מקדונלד מדרגת ציר לדרגת שגריר.

ג'יימס מקדונלד שירת בישראל עד סוף שנת 1950.

בשנים 1951 עד 1961 הוא שימש כיועץ למנגנון ההתרמה בארצות הברית למען מדינת ישראל.

פרופ' ג'יימס מקדונלד נפטר בשנת 1964 ונקבר בעיר הולדתו - אלבני, באינדיאנה. עיריית רמת גן קראה על שמו את הרחוב בשכונת תל בנימין בו הוא התגורר במהלך כהונתו.

## לקריאה נוספת

* James G. McDonald, **My Mission in Israel**, Simon and Schuster, New York 1951

*התרגום לעברית: **שליחותי בישראל**, הוצאת אחיאסף 1951.

## קישורים חיצוניים

* The Papers Of James G. McDonald 
* 
* 
* 

קטגוריה:אמריקאים ילידי אוהיו
קטגוריה:שגרירי ארצות הברית בישראל
קטגוריה:שדרני רדיו וטלוויזיה אמריקאים
קטגוריה:חברי ועדות חקירה לארץ ישראל
קטגוריה:בוגרי אוניברסיטת אינדיאנה בלומינגטון
קטגוריה:סגל אוניברסיטת אינדיאנה
קטגוריה:אמריקאים שנולדו ב-1886
קטגוריה:אמריקאים שנפטרו ב-1964
לואי העשירי, מלך צרפת

ממוזער|שמאל
**לואי העשירי, מלך צרפת** (בצרפתית: **Louis X**; 4 באוקטובר 1289 – 5 ביוני 1316) היה מלך צרפת משנת 1314 עד שנת 1316, היה בן השושלת הקאפטינגית.

## חייו
לואי נולד בפריז לפיליפ הרביעי, מלך צרפת, ולז'אן הראשונה, מלכת נווארה. עם מות אביו ב-1314, הוא הפך למלך צרפת. הוכתר בריימס באוגוסט 1315. הוא הוכתר זה מכבר גם כמלך נווארה עם מות אמו ב-2 באפריל 1305. ב-2 בספטמבר 1305 נישא למרגריט מבורגונדי, ונולדה להם בת בשם ז'אן (20 בינואר 1312 - 6 באוקטובר 1349). אשתו, מרגריט נתפסה בניאוף ביחד עם אשת אחיו הצעיר של לואי, שארל ועקב כך היא נכלאה, ואחר כך מתה, בבית המלכותי בגאלארד. ב-13 באוגוסט 1315 הוא נשא את קלמנס מאנז'ו (1293 - 1328), בתם של שארל מרטל מאנז'ו ואחותו של קארוי הראשון, מלך הונגריה. שלטונו של לואי העשירי היה קצר והתאפיין במאבק באצילי הממלכה. ב-1315 הרשה ליהודים שגורשו מצרפת ב-1306 לחזור לממלכה.

לואי מת בבוינסן, ואל-דה-מארנה. הוא נקבר עם אשתו השנייה בבזיליקת סן-דני. בעת מותו של לואי הייתה אשתו קלמנס בהריון, וכך לא ניתן היה לדעת מיהו יורשו של לואי כמלך צרפת עד הולדת הילד. אם יהיה הילד זכר הוא יירש את הממלכה. אם תיוולד נקבה אחיו של לואי, פיליפ, יירש את הממלכה. אחיו של לואי, פיליפ, רוזן אנז'ו, שימש כעוצר הממלכה עד הולדת הילד. לבסוף הסתבר שהילד הוא זכר. לכן בנו של לואי, ז'אן הראשון, ירש את הממלכה, אך הוא נפטר כעבור חמישה ימים, והכתר עבר לאחיו רוזן אנז'ו.

## ילדיו
### מנישואיו למרגריט מבורגונדי
* ז'אן השנייה, מלכת נווארה (20 בינואר 1312 - 6 באוקטובר 1349)

### מנישואיו לקלמנס מאנז'ו
* ז'אן הראשון (15 בנובמבר 1316 - 20 בנובמבר 1316)

## אילן יוחסין

## קישורים חיצוניים

* 
* 

קטגוריה:מלכי נווארה
קטגוריה:השושלת הקפטינגית
קטגוריה:מלכי צרפת מהמאה ה-14
קטגוריה:ילידי 1289
קטגוריה:נפטרים ב-1316
פיליפ החמישי, מלך צרפת

**פיליפ החמישי, מלך צרפת** "הגבוה" (בצרפתית: **Philippe V le Long**; 1293 – 3 בינואר 1322) היה מלך צרפת מ־1317 עד 1322. בן לשושלת הקפטיאנית.

## חייו
פיליפ היה בנם השני של פיליפ הרביעי, מלך צרפת וז'אן הראשונה, מלכת נווארה. פיליפ היה לעוצר בזמן מלוכת אחיינו הפעוט ז'אן הראשון, לאחר מות הפעוט ביום החמישי לחייו, הוא הכריז על עצמו כמלך. ישנן השערות כי פיליפ גרם למות הפעוט כדי לרשת את המלוכה.

ב-1307 הוא נישא לז'אן מבורגונדיה (בתו ויורשת העצר של אודו הרביעי, רוזן בורגנדיה). לזוג היו חמש בנות ושני בנים, שמתו בצעירותם. בתו, מרגריט, נישאה ב-1320 ללואי הראשון, רוזן פלנדריה.

ב-1320 הצליח פיליפ החמישי להרחיב את ממלכתו על חשבון פלנדריה כתוצאה ממלחמה. בענייני פנים ניסה פיליפ להכניס רפורמות לממשל, נוסף על כך הוא גם פעל על מנת ליצור מידות סטנדרטיות.

פיליפ החמישי מת בלונגשאן, פריז ונקבר בבזיליקת סן-דני.

לפיליפ לא היה בן בשעת מותו ולכן אחיו הצעיר, שארל הרביעי ירש את הממלכה.

## אילן יוחסין

## קישורים חיצוניים

ימין|ממוזער|200px|פיליפ החמישי מלך צרפת
* 
* 

קטגוריה:השושלת הקפטינגית
קטגוריה:מלכי צרפת מהמאה ה-14
קטגוריה:ילידי 1293
קטגוריה:נפטרים ב-1322
ז'אן הראשון, מלך צרפת

**ז'אן הראשון** (15 בנובמבר 1316 – 20 בנובמבר 1316; נקרא "ז'אן שנולד לאחר מות אביו". בצרפתית: Jean Ier le Posthume) היה מלך צרפת למשך חמשת ימי חייו.

הוא נולד והומלך ב-15 בנובמבר 1316, בן לשושלת הקפטינגית ובנו של המלך לואי העשירי (נולד לאחר מות אביו) וקלמנס מהונגריה.

ז'אן חי חמישה ימים בלבד. רבים מאמינים שדודו, המלך העתידי פיליפ החמישי, גרם למותו על מנת לרשת את הכתר. ישנם גם המאמינים כי פיליפ חטף את הילד והחליפו בגופה במקומו. במהלך שנות ה-50 של המאה ה-14 הופיע בפרובאנס אדם שטען כי הוא ז'אן הראשון. הוא הושם בכלא מיד, ושם גם סיים את חייו.

ז'אן שלט במשך חמישה ימים כאשר דודו היה עוצר הממלכה, עד מותו ב-20 בנובמבר 1316. הפעוט נקבר בבזיליקת סן-דני. דודו, פיליפ החמישי, ירש את הכתר ומלך אחריו.

## קישורים חיצוניים

* 
* 

קטגוריה:השושלת הקפטינגית
קטגוריה:ילדי משפחות מלוכה
קטגוריה:מלכי צרפת מהמאה ה-14
קטגוריה:ילידי 1316
קטגוריה:נפטרים ב-1316
שארל הרביעי, מלך צרפת

**שארל הרביעי "היפה"** (בצרפתית: **Charles IV le Bel**; 1294 – 1 בפברואר 1328) היה מלך צרפת בשנים 1322–1328, בן לשושלת הקאפטינגית.

## ביוגרפיה
שארל היה בנם הרביעי של פיליפ הרביעי, מלך צרפת וז'אן הראשונה, מלכת נווארה.

הוא הוכתר למלך צרפת ב־1322 בקתדרלה שבריימס. ב־1327 סייע שארל לאחותו איזבלה להתמרד נגד בעלה אדוארד השני, מלך אנגליה, ולהביא לכליאתו, ולאחר מכן להוצאתו להורג. במשך שש שנותיו כעוצר ממלכת אנגליה פגע שארל בכל אזרחי הממלכה על ידי כך שהעלה מיסים, החרים נכסים מאויביו וכפה על אנשים לבצע תפקידים קשים.

שארל הרביעי מת בווינסן, ואל-דה-מאר, ונקבר עם אשתו השלישית, ז'אן מאוורה, בבזיליקת סן-דני. הוא מת ללא בן שיוכל לרשתו, לכן, אחותו איזבלה דרשה את הכתר בעבור בנה שהיה אדוארד השלישי, מלך אנגליה. האצולה הצרפתית לא חפצה בזר שישב על כס המלכות הצרפתי, ובמיוחד כאשר המדובר במלך אנגליה. לכן, רוב הפרשנים של החוק הצרפתי קבעו כי הכתר אינו יכול לעבור בירושה באמצעות בנותיו של מלך צרפת אלא רק באמצעות בניו. ואם לא השאיר אחריו בנים משמעו של דבר הוא סיומה של השושלת. כך נסתיימה השושלת הקאפטינגית הישירה. דודנו של שארל, פיליפ, רוזן ולואה, ירש את כתר צרפת לאחר מותו, והיה ראשון מלכי בית ולואה בשם פיליפ השישי.

את כתר נווארה ירשה אחייניתו ז'אן, בתו של לואי העשירי.

## נישואיו
* 20 במאי 1308 - בלאנש מבורגונדי. הנישואין נסתיימו ב־1322, כאשר נחשף סיפור בגידתה בו (במקביל לחשיפת בגידתה של מרגיט אשת אחיו הגדול של שארל, לואי, אשר הייתה בת דודתה. היא נשלחה למאסר ממושך על אף שהייתה בהריון, שארל הכיר בילד שנולד, למרות שהיו ספקות לגבי זהות אביו, במקביל הוא דאג לביטול נישואיו ממנה)
* 21 בספטמבר 1322 - מארי מלוקסמבורג. מתה ב־1324 במהלך לידה.
* 5 ביולי 1325 - ז'אן מאוורה.

### ילדיו
* פיליפ (1314 – 1322)
* ז'אן (1315 – 1320)
* לואי (1320)
* ז'אן (1326 – 1327)
* מארי (1327 – 1341)
* בלאנש (1328 – 1392), נישאה לפיליפ, דוכס אורליאן

## אילן יוחסין

## קישורים חיצוניים

* 
* 

קטגוריה:השושלת הקפטינגית
קטגוריה:מלכי צרפת מהמאה ה-14
קטגוריה:ילידי 1294
קטגוריה:נפטרים ב-1328
בית ולואה

**בית ולואה** היה שמה של שושלת מלכים צרפתית שמשלה בין השנים 1328–1589, ואשר נוצרה כענף של בית קאפה. מייסד השושלת הוא שארל, רוזן ולואה, שהיה בנו של פיליפ השלישי, מלך צרפת ואחיו של פיליפ הרביעי. בנו של שארל, פיליפ מוולואה, היה המלך הראשון לבית זה כאשר ירש את דודנו שארל הרביעי, המלך האחרון מבית קאפה, שמת ללא צאצאים.
שמאל|ממוזער|200px|פרנסואה הראשון

* פיליפ השישי בר המזל 1328–1350
* ז'אן השני הטוב 1350–1364
* שארל החמישי החכם 1364–1380
* שארל השישי האהוב (בזמן מאוחר יותר נקרא "המשוגע") 1380–1422
* שארל השביעי המנצח 1422–1461
* לואי האחד עשר 1461–1483
* שארל השמיני החביב 1483–1498
* לואי השנים עשר אבי האומה 1498–1515
* פרנסואה הראשון 1515–1547 - ירש את דוכסות אנגולם וצירף את שמה לשם השושלת
* אנרי השני 1547–1559
* פרנסואה השני 1559–1560
* שארל התשיעי 1560–1574
* אנרי השלישי 1574–1589

לאחר שושלת זו עבר השלטון בצרפת לבית בורבון, אף הוא ענף של בית קאפה.

## קישורים חיצוניים

* 

*
ולואה
ולואה
PCI Express

**PCI Express**, בקיצור רשמי **PCI-E** או **PCIe** (בזמן הפיתוח נקרא **3GIO**, ראשי תיבות באנגלית של "דור שלישי של קלט/פלט"), הוא תקן לאפיק (Bus) תקשורת מהיר בין לוח האם לרכיבים חיצוניים שמחוברים אליו. לדוגמה: במחשבים אישיים הוא עשוי לחבר בין כרטיסי הרחבה לבין לוח האם של המחשב. כרטיס הרחבה יכול להיות: כרטיס רשת, כרטיס גרפי או כרטיס ממשק USB.

PCI Express נועד להחליף את אפיק PCI, תוך שמירת התאימות לאופן השימוש באפיק. הדבר מאפשר שימוש באותה תכנה גם עבור אפיק PCIe .PCIe מתבסס על מערכת תקשורת טורית מהירה הרבה יותר. הוא נתמך בעיקר על ידי אינטל, אשר החלו לעבוד על התקן כפרויקט Arapaho, לאחר נטישת תקן InfiniBand.

PCI Express מיועד לשימוש כאפיק מקומי בלבד. כיוון שהוא מתבסס על מערכת PCI הקיימת, כרטיסים ומערכות יכולים להיות מוסבים ל־PCI Express על ידי שינוי ברובד הפיזי בלבד – מערכות קיימות יכולות להיות מורצות על PCI Express בצורה שקופה. המהירויות הגבוהות יותר של PCI Express מאפשרות להחליף כמעט את כל האפיקים הפנימיים, כולל AGP ו־PCI, כמו כן ב־PCI Express ישנו בקר יחיד לאפיק, אשר מתקשר עם כל ההתקנים החיצוניים, בניגוד לפתרון הנוכחי במכונות הקיימות (ערכת שבבים Northbridge/Southbridge).

אמנם PCI Express מהיר בהרבה מ־PCI אבל עדיין אינו מהיר מספיק כדי לשמש כאפיק גישה לזיכרון RAM. זהו חיסרון בולט לעומת אפיק דומה בשם HyperTransport, אשר יכול לשמש גם כאפיק זיכרון. בנוסף, PCI Express אינו מציע את הגמישות שמספק תקן InfiniBand, אשר לו ביצועים דומים אך יכול לשמש גם כאפיק חיצוני.

בעברית, PCI Express נקרא רכיב קישוריות מרחבי מהיר.

## גרסאות PCI Express
במהלך השנים, שודרג האפיק במהירות. כל גרסאות האפיק תומכות לאחור עד לגרסה הראשונה. הטבלה הבאה מייצגת את הנתונים על הגרסאות ביחד עם המהירות הנתמכת:

## קישורים חיצוניים

* 
* מאמר על תקן PCI Express מ-2005  (HWzone)
* רשת הפיתוח של אינטל לארכיטקטורת PCI Express (אינטל)

## הערות שוליים

קטגוריה:אפיקי מחשב
קומפקט פלאש

280px|ממוזער|כרטיס קומפקט פלאש במצלמת ניקון
**CompactFlash** (ר"ת: **CF**) הוא כרטיס אחסון מידע שפותח על ידי חברת Sandisk בשנת 1994 עבור התקנים אלקטרונים ניידים. הכרטיס משתמש בזיכרון הבזק המצוי בתבנית בגודל תקני. כרטיס זה היה ההתקן הראשון של זיכרון הבזק אשר נבנה סביב זיכרון ההבזק מבוסס NOR של אינטל. זיכרון הבזק כזה הוא בעל צפיפות קטנה יותר ממערכות מודרניות המבוססות על NAND.

## נתונים טכניים
ממשק הכרטיס זהה לממשק ה-PCMCIA-ATA. כלומר, בהתקנים בו הוא משולב הוא מוצג כאילו היה דיסק קשיח בגודל קבוע כלשהו. רוחב החיבור הוא כ-42 מילימטר ואורכו 3.3 מילימטר עבור כרטיס מסוג CF I ו-5 מילימטר עבור כרטיס מסוג CF II.

הזיכרון אינו נדיף ונמצא במצב מוצק, דבר התורם לאמינותו. הכרטיסים פועלים במתח 3.3 או 5 וולט, ויכולים להיות מועברים בין מערכות. כרטיסי CF מסוגלים להתמודד עם שינויים קיצוניים בטמפרטורה וגרסאות תעשייתיות של כרטיסי CF יכולות לתפקד בטווח של  עד 85 מעלות צלזיוס.

מכשירים רבים משתמשים ב-CF - מחשבי כף יד, ועזרי PDA אחרים. כמו כן, הם משמשים כזיכרון למצלמות דיגיטליות. פרט לכך, יש להם שימושים רבים אחרים, כולל אחסון והעברת מידע בין מחשבים.

## תצורת CF+
בעת קביעת תקני Compact Flash, אפילו כוננים קשיחים היו לרוב קטנים מ-4 ג'יגה-בית, ולכן מגבלות תקן ה-ATA נחשבו קבילים. מאז, נערכו מספר שינויים במערכת ה-ATA של הכוננים הקשיחים כדי לטפל במדיה ההולכת וגדלה (בקיבולת), וכיום אפילו כרטיסי זיכרון הבזק הצליחו להגיע לקצה גבול תקן ה-ATA הישן.

מסיבה זו נוצר תקן CF חדש, ה-**CF+** (או CF 2.0) הכולל שני שינויים עיקריים: הגדלת המהירות ל-16 מגה-בית לשנייה, וקיבולת מקסימלית של 137 ג'יגה-בית.

## התקנים אחרים של הפורמט
מכיוון שממשק הכרטיס זהה לממש ה-PCMCIA התקני קלט/פלט וממשק שונים משתמשים בפורמט זה על מנת להתחבר למחשב.

## ראו גם
* Secure Digital
* MultiMediaCard
* xD-Picture Card

## קישורים חיצוניים

* איגוד CompactFlash
* כתבה על כרטיסי זיכרון - מאת ניר נוסבאום

## הערות שוליים

קטגוריה:התקני זיכרון אלקטרוניים